**Bekecs Község Önkormányzata Képviselő-testületének 13/2024. (XI. 29.) önkormányzati rendelete**

**a 2024. évi szociális célú tüzelőanyag juttatásról szóló 9/2024. (VIII.30.) önkormányzati rendelet módosításáról**

Bekecs Község Önkormányzatának Képviselő-testülete, az Alaptörvény 32. cikk (2) bekezdésében, a szociális igazgatásról és a szociális ellátásokról szóló 1993. évi III. törvény 26. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.a pontjában meghatározott feladatkörében eljárva a következőket rendeli el:

**1. §**

A 2024. évi szociális célú tüzelőanyag juttatásról szóló 9/2024. (VIII. 30.) önkormányzati rendelet 2. § d) pontja helyébe a következő rendelkezés lép:

*(E rendelet alkalmazásában:)*

„*d)* *szociális rászorultság:* szociálisan rászorult az a háztartás, amelyben az egy főre jutó jövedelem nem haladja meg az öregségi nyugdíj mindenkori legkisebb összegének 500 %-át, egyszemélyes háztartás (egyedül élő) esetén ennek 560%-át.”

**2. §**

A 2024. évi szociális célú tüzelőanyag juttatásról szóló 9/2024. (VIII. 30.) önkormányzati rendelet 4. §-a helyébe a következő rendelkezés lép:

**„4. §**

A támogatás mértéke háztartásonként 1,084 erdei m3 tűzifa.”

**3. §**

Ez a rendelet a kihirdetését követő harmadik napon lép hatályba.

|  |
| --- |
| dr. Bodnár László Barta Csilla |
| polgármester jegyző |

Záradék:

A rendelet 2024. november 29. napján kihírdetve.

Barta Csilla

jegyző

Végső előterjesztői indokolás

Bekecs Község Önkormányzatának Képviselő- testülete megalkotta a 2024. évi szociális célú tüzelőanyag juttatásról szóló 9/2024. (VIII.30.) önkormányzati rendeletét.

A kérelem benyújtás feltételeinek módosítása, és a támogatásként nyújtott fa mennyiségének megemelése miatt a rendelet módosítására került sor.